જકાર્તા એશિયન ગેમ્સમાં ભારતે મેડલ્સ ટેલીમાં 69 મેડલ્સ સાથે 8મું સ્થાન મેળવ્યું. મેડલ્સની દૃષ્ટિએ ભારતનું એશિયન ગેમ્સમાં સૌથી શ્રેષ્ઠ પ્રદર્શન રહ્યું જેમાં ભારતીય એથ્લિટ્સે 15 ગોલ્ડ, 24 સિલ્વર તેમજ 30 બ્રોન્ઝ મેડલ જીત્યા. આ પહેલાં 2014 એશિયન ગેમ્સમાં ભારતે 57 મેડલ્સ જીત્યા હતા અને એ પહેલા ગુંગઝો (ચાઈના) એશિયન ગેમ્સમાં 65 મેડલ્સ જીત્યા હતા. 15 ગોલ્ડ જીતવાની સાથે 67 વર્ષ પહેલાં સૌ પ્રથમ વાર યોજાયેલી એશિયન ગેમ્સમાં ભારતે પોતાનો જ ગોલ્ડ મેડલ જીતવાના વિક્રમની બરાબરી કરી. આ વર્ષે અમુક ઈવેન્ટ્સમાં એથ્લિટ્સ ધાર્યા મુજબ મેડલ્સ ન જીતી શક્યા તો બીજી બાજુ અમુક ઈવેન્ટમાં ભારતીય એથ્લિટ્સનો દબદબો રહ્યો.